**פרק אלו טריפות**

**מב.**

**אלו טריפות בבהמה:**

א. נקובת הושט[[1]](#footnote-1). ב. פסוקת הגרגרת[[2]](#footnote-2). ג. ניקב קרום של מוח. ד. ניקב הלב לבית חללו[[3]](#footnote-3).   
ה. נשברה השדרה ונפסק החוט שלה[[4]](#footnote-4). ו. ניטל הכבד ולא נשתייר ממנו כלום[[5]](#footnote-5).   
ז. הריאה שניקבה או שחסרה[[6]](#footnote-6). לר"ש נטרפת רק בניקבה לבית הסימפונות[[7]](#footnote-7).  
ח. ניקבה הקיבה[[8]](#footnote-8). ט. ניקבה המרה[[9]](#footnote-9). י. ניקבו הדקין. יא. הכרס הפנימית[[10]](#footnote-10) שניקבה.  
יב. נקרעה רוב הכרס החיצונה[[11]](#footnote-11). לרבי יהודה נקרע טפח טריפה אף אם אינה רוב[[12]](#footnote-12).  
יג. המסס שניקב לחוץ. יד. בית הכוסות שניקב לחוץ[[13]](#footnote-13). טו. נפלה מן הגג[[14]](#footnote-14).   
טז. נשתברו רוב צלעותיה[[15]](#footnote-15).  
יז. דרוסת הזאב (וכ"ש ארי), לר"י ארי אף בגסה אבל זאב רק בדקה.[[16]](#footnote-16)  
יח. דרוסת הנץ רק בעוף הדק, ודרוסת הגס אף בעוף הגס[[17]](#footnote-17).

**טריפה** – למתניתין אינה חיה, וי"א[[18]](#footnote-18) דחיה.  
ולמתניתין כל שאין כמוה חיה, הרי זו טריפה.[[19]](#footnote-19)

לתנא דבי רבי ישמעאל נמסרו למשה בסיני **דשמונה עשרה טריפות הן**.  
למסקנה חשבונו כך: כל נקובות המשנה אחת הן, ותרי פסוקות אחת הן,  
נותרו מהמשנה, כבד, כרס חיצונה, נפלה, נשתברו צלעותיה, דרוסת זאב, דרוסת נץ, ס"ה שמונה.  
ומונים (משניות בסג"ר), בהמה שנחתכו רגליה, חסרון בשדרה, גלודה, וחרותא. הרי י"ב.  
ושש שמעתתא דאמוראי[[20]](#footnote-20) כמובא להלן בעמ' ב' – נמצאו י"ח.

**מב:**

**בהמה שנחתכו רגליה מארכובה ולמעלה**[[21]](#footnote-21) – לת"ק טריפה ולרשב"א כשירה[[22]](#footnote-22).  
**חיסרון בשדרה** – טריפה. לב"ש שתי חוליות ולב"ה חוליה אחת.[[23]](#footnote-23)  
**גלודה**[[24]](#footnote-24) – לר"מ כשירה ולרבנן טריפה.  
**חרותא** – טריפה. והיינו ריאה שצמקה מחמת קול אדם.[[25]](#footnote-25)

**ואלו שב שמעתתא:**א. בוקא דאטמא דשף מדוכתיה.[[26]](#footnote-26)  
ב. לקתה אפילו בכוליא אחת, והוא דמטיא לקותא למקום חריץ.[[27]](#footnote-27)  
ג. ניקב הטחול בעליונו[[28]](#footnote-28). ואע"פ שניטל הטחול כשירה.  
ד. סימנים שנידלדלו ברובן.  
ה. נעקרה צלע מעיקרה.[[29]](#footnote-29)  
ו. גולגולת שנחבסה ברובה. אף שלא נפחתה ולא ניקב הקרום.  
ז. נקרע רוב הבשר החופה את רוב הכרס[[30]](#footnote-30).

**מג.**

מצינו להלן (מז.) עוד טריפות בריאה, חילוף אוני, דמיא לבישרא ולביצה, אטום.[[31]](#footnote-31)  
וכן בסמוך בושט, שנתחלפו קרומיו. (ונכלל בנקובת הושט).

לעולא מצינו **ח' מיני טריפות**: נקובה, פסוקה, נטולה[[32]](#footnote-32), חסורה[[33]](#footnote-33), קרועה, דרוסה, נפולה ושבורה[[34]](#footnote-34).  
לקותא אינה מהם, וס"ל דכליות שלקו כשירה[[35]](#footnote-35).

**מרה שניקבה** – ריבר"י מטריף וחכמים מכשירין. רב חייא ב"ר פוסק כחכמים וריו"ח כריבר"י.

**ניטל הכבד ונשתייר בו פחות מכזית** – למתני' כשירה, ולמתני' להלן טריפה[[36]](#footnote-36).  
לר' יצחק ב"י בשם ריו"ח הלכה דטריפה. ולרבב"ח בדעתו הוי ספק.[[37]](#footnote-37)

**מרה שניקבה וכבד סותמתה** – כשירה, אף לריבר"י דמטריף מרה שניקבה.

**קורקבן שניקב וכיס הפנימי שלו שלם** – כשירה.  
וכן **ניקב הפנימי והחיצון שלם** – כשירה.  
**ניקבו שניהם זה כנגד זה** - טריפה[[38]](#footnote-38). **זה שלא כנגד זה** – מסקינן דכשירה.

**וושט** – שני עורות לו, חיצון אדום ופנימי לבן.  
**נתחלפו** – טריפה. **ניקב אחד מהם** – כשירה. **ניקבו שניהם זה כנגד זה** – ודאי טריפה.  
**ניקבו זה שלא כנגד זה** – מסקינן דטריפה.  
**ניקב כולו ועלתה בו קרום** – טריפה.[[39]](#footnote-39)

**בדיקת** **הוושט מספק דריסה**[[40]](#footnote-40) – רק בפנימי הלבן שאדמימות הארס ניכרת בו.[[41]](#footnote-41)

**מג:**

**ישב קוץ בוושט** – לעולא אין חוששין שניקב כולו וכשירה.[[42]](#footnote-42)  
לההוא מדרבנן הכשיר עולא רק בנמצאת, ולרב כהנא הכשיר גם בישב.  
ומשמע בסוגיא דלמאן דאוסר ספק דרוסה[[43]](#footnote-43), יאסור גם בישב קוץ בוושט.

**אכל אחת משתי חתיכות, חלב ושומן** – מביא אשם תלוי כיון דאיתחזק איסורא.  
**השוחט בסכין בדוקה ונמצאת פגומה** – הבשר אסור מספק כיון דאיתייליד ריעותא בסכין.  
**ספק טומאה ברה"י** – טמא מגזיה"כ. **ספק טומאה ברה"ר** – טהור.

**תורבץ הושט**[[44]](#footnote-44) - לרב הוי וושט, ושוחטין בו, ונקובתו במשהו.  
לשמואל אינו וושט, ואין שוחטין בו, וטריפתו בפסיקת רובו.

**מקום התורבץ** – לשמואל שחותכו ומרחיב[[45]](#footnote-45), לרבב"א שחותכו ועומד במקומו[[46]](#footnote-46), ולר"ז מבלעתא[[47]](#footnote-47).

**התחיל לשחוט בתורבץ וסיים רובו בוושט** – רבא הטריף[[48]](#footnote-48),   
ורבי אבא מכשיר[[49]](#footnote-49), ודנו כטועה בדבר משנה שחוזר בו, ואם האכילו לכלבים צריך רבא לשלם.

1. כל נקובה היינו במשהו. רש"י. [↑](#footnote-ref-1)
2. פסוקה היינו לרחבה ברובה. [↑](#footnote-ref-2)
3. אבל לא הגיע לבית חללו תנן להלן נד. דכשירה. [↑](#footnote-ref-3)
4. הטריפה משום דנפסק החוט, ונקט שבירת שדרה משם אורחיה דמילתא שכך נפסק החוט. [↑](#footnote-ref-4)
5. להלן יבואר די"א דבעינן נשתייר כזית, ולמתני' סגי בכל שהוא. [↑](#footnote-ref-5)
6. להלן מז: יבואר מדוע חסרה לאו היינו ניקבה. [↑](#footnote-ref-6)
7. קנוקנות קטנות שבריאה. [↑](#footnote-ref-7)
8. האוכל בא דרך הושט לכרס (הנקרא פנצ"א) וממנו לבית הכוסות וממנו להמסס וממנו לקיבה וממנה לדקין, (בזמנינו הורגלו לקרוא כרס לבטן, אבל בלשון חז"ל הכוונה לחלק ממערכת העיכול הנקרא כן). [↑](#footnote-ref-8)
9. להלן מבואר דזה דברי ריבר"י ולרבנן כשירה אלא דהלכה כמותו. [↑](#footnote-ref-9)
10. להלן נ: נתבאר מה היא. [↑](#footnote-ref-10)
11. שם נתבאר גם מה היא הפנימית. [↑](#footnote-ref-11)
12. ומשכחת לה בבהמה גדולה. וה"ה דמודה ר"י ברוב אע"פ שאינו טפח ומשכח"ל בבהמה קטנה. [↑](#footnote-ref-12)
13. והיינו שאם ניקבו ההמסס ובית הכוסות זה לתוך חללו של זה, כשירה. [↑](#footnote-ref-13)
14. אף שאין נראה בה שום שבר. ולהלן נא: יתבאר שאם שהתה מעת לעת כשירה אף אם לא עמדה. [↑](#footnote-ref-14)
15. להלן נב. יבואר מה הוא רוב. [↑](#footnote-ref-15)
16. הדריסה מטריפה אף בלא לנקב, אלא משום הארס. [↑](#footnote-ref-16)
17. עוף דק כגון ציפורים ויונים, עוף גס כגון אווזים ותרנגולים. [↑](#footnote-ref-17)
18. להלן נז: [↑](#footnote-ref-18)
19. להלן נד. יבואר מה בא לרבות. ברש"י מובא בדרך אגב דין קדשים שיצאו חוץ למחיצתן, דנאסרין. [↑](#footnote-ref-19)
20. אע"ג דשב נינהו, אחת מהן היא ניקב הטחול דכלול גם הוא בנקובות. [↑](#footnote-ref-20)
21. רגליה היינו האחוריות. וארכובה הוא מקום חיבור השוק והירך. [↑](#footnote-ref-21)
22. לא מיבעיא למ"ד טריפה אינה חיה, דיכולה ליכוות ולחיות, אלא משמע, לפחות בס"ד דהסוגיא, דיש מקום להכשיר אף למ"ד טריפה חיה. [↑](#footnote-ref-22)
23. ופליגי נמי לגבי לטמא באהל, דעצם כשעורה מטמאה רק במגע ומשא, אבל שדרה שלימה (וכן גולגולת ורוב מנין ורוב בנין) מטמאת באהל, לב"ש נחשבת שלימה כל עוד לא נחסרו שתיים, ולב"ה רק שלימה כולה. [↑](#footnote-ref-23)
24. שהופשטה מכל עורה, מחמת שחין או מלאכה. [↑](#footnote-ref-24)
25. אבל בידי שמים כגון מקולות וברד, הדרא בריא ואינה טריפה. [↑](#footnote-ref-25)
26. היינו קולית הירך שיצאה ממקום חיבורה בעצם האליה, והוא דאיעכול ניבי. [↑](#footnote-ref-26)
27. ועיין להלן מג. דלעולא כשירה. ועי"ש עוד ברש"י שניקבה הכוליא לכו"ע כשירה. [↑](#footnote-ref-27)
28. ששם הוא עבה, אבל בקולשיה כשירה. [↑](#footnote-ref-28)
29. היינו נעקרה כולה עם חצי החוליה. וחמור מנשתברו דשם נטרפת רק ברוב צלעות וכנ"ל. [↑](#footnote-ref-29)
30. הכוונה לקרום (טנפנ"א) שתחת הבשר. חלק מהכרס חבוי תחת הצלעות, לכן מכונה בשר זה "חופה את רוב הכרס". וחידוש יש בדבר דאע"פ שבשר זה חופה גם את בית הכוסות וההמסס וכל המעיים עד הירכיים, מ"מ נטרפת כשנקרע רוב החלק שכנגד הכרס אע"פ שביחס להכל הוי מיעוט. וישנה דעה שבשר זה הוא רוב החיצונה דמתני', אבל שמואל שמנה זו כטריפה שלא נשנתה מפרש למתני' כדלהלן נ: עי"ש. [↑](#footnote-ref-30)
31. והם כלולים בריאה שחסרה או ניקבה, עי' רש"י. [↑](#footnote-ref-31)
32. וכולל גלודה, ושף מדוכתיה, ונידלדלו סימנים. [↑](#footnote-ref-32)
33. וכולל נחתכו רגליה. [↑](#footnote-ref-33)
34. כולל עקירת צלע (יתכן שכוונת רש"י לכוללו בנטולה) וחביסת גולגולת. [↑](#footnote-ref-34)
35. ואין לומר דכלול בנקובה כיון דסוף לקותא לינקב, דהא בכוליא כשירה בניקבה. אמנם נראה בסמוך דריו"ח נמי ס"ל כרכיש דטריפה, דהא אמר דריבר"י מביא ראיה מכליות שלקו עי"ש. [↑](#footnote-ref-35)
36. כמבואר להלן מו. [↑](#footnote-ref-36)
37. רש"י. ועי' בסוגיא וברש"י דלרבב"ח בדעת ריו"ח הלכה כסתם משנה, ובסתירת סתמא, אי יש טעם להעדיף אחת הלכה כמותה ואם לא הוי ספק. ולריצב"י מעולם לא קבע ריו"ח דהלכה כסתם משנה. [↑](#footnote-ref-37)
38. והוא דלא מנוהו ממנין הנקובות, אפשר כיון דהוא רק בעוף ובמקום הקיבה דבהמה. ויל"ע בזה. [↑](#footnote-ref-38)
39. דסופן לשוב ולהינקב. וכן בריאה, עי' רש"י. ומה דמצינו סתימות היינו דוקא על ידי אבר בריא הסמוך לו. כמו ריאה בדופן, מרה בכבד, חלחולת ביריכיים. [↑](#footnote-ref-39)
40. כדאי' להלן נג: ועוד, ומימרא דרבה כמ"ד דאסורה עד שתיבדק, ונבדקת והיא טריפה אם הבשר אדום עד כנגד החלל, או הסימנים עצמם. ובסמוך איכא מאן דמכשיר בספק דרוסה. [↑](#footnote-ref-40)
41. ולרש"י בעמ' ב' מהני בדיקת הושט גם אחרי שחיטה, כיון דרק בנקב יש לחוש שנעלם בשחיטה, אבל אודם הארס קיים במקום חתך גם אחרי השחיטה. ועי' תוס'. [↑](#footnote-ref-41)
42. היינו באין רואים הנקב מבחוץ. רש"י כתב בתנאי שאין קורט דם בפנים, ותוס' מכשיר גם בזה. [↑](#footnote-ref-42)
43. הוא פלוגתא דרב ושמואל להלן נג. ועולא כמאן דמכשיר, ורבה לעיל כמאן דאוסר. [↑](#footnote-ref-43)
44. חלקו העליון במקום דיבוקו בלחי, ועי' בסמוך. [↑](#footnote-ref-44)
45. אבל עומד במקומו הוי וושט. [↑](#footnote-ref-45)
46. והוושט עצמו כשחותכו מתכווץ. ובפשטות זה נמוך טפי משמואל. [↑](#footnote-ref-46)
47. היינו בית הבליעה שהוא גבוה טפי מהקודמים. והוא פחות מגרעין שעורה ויותר מחיטה. [↑](#footnote-ref-47)
48. מחמיר כרב דהוי ושט לענין טריפה במשהו ומחמיר כשמואל דלא הוי וושט לענין שחיטה. [↑](#footnote-ref-48)
49. דממנ"פ, לרב כשר משום שחיטה, ולשמואל משום דבעי רובו. והא בהא תליא וא"א לתפוס בכגון זה חומרי שניהם וכדלהלן. [↑](#footnote-ref-49)